-Լեզվի մասին ՀՀ օրենքը մեզ վերահսկողության գործառույթ տալիս է, սակայն պատասխանատվության կանչելու իրավասություն չունենք: Ենթադրենք` տնտեսավարողին կամ լրատվամիջոցի ղեկավարին ցույց ենք տալիս, որ բառը սխալ են օգտագործել: Նրանք անմիջապես հարցնում են` Լեզվի մասին օրենքի ո՞ր կետն ենք խախտել: Ստիպված` մենք էլ ենք գովազդին դիմում` հայտարարելով, որ ՀՀ-ում պետական լեզուն հայերենն է: Ոչ մի երկրում նման հիշեցման կարիք չկա: Գործն այնտեղ է հասել, որ մենք 2007 թվականը հայտարարել ենք հայոց լեզվի տարի, որպեսզի հանրության ուշադրությունը հրավիրենք մեր մայրենիի պահպանությանը: